CELEX: 32020D1179
Language: el
Date: 2020-08-06 00:00:00
Title: Εκτελεστική απόφαση (ΕΕ) 2020/1179 της Επιτροπής της 6ης Αυγούστου 2020 για την τροποποίηση του παραρτήματος I της απόφασης 2009/177/ΕΚ αναφορικά με το καθεστώς της επαρχίας Åland στη Φινλανδία όσον αφορά πρόγραμμα επιτήρησης για την ιογενή αιμορραγική σηψαιμία (ΙΑΣ), της Εσθονίας όσον αφορά πρόγραμμα επιτήρησης και εξάλειψης για την ιογενή αιμορραγική σηψαιμία (ΙΑΣ) και τη λοιμώδη αιματοποιητική νέκρωση (ΛΑΝ), της Κροατίας για τη λοίμωξη του κυπρίνου Koi από ερπητοϊό (νόσος KHV) και ορισμένων περιοχών του Ηνωμένου Βασιλείου για τη λοίμωξη από Bonamia ostreae [κοινοποιηθείσα υπό τον αριθμό C(2020) 5303] (Κείμενο που παρουσιάζει ενδιαφέρον για τον ΕΟΧ)

10.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 259/29
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1179 ΤΗΣ ΕΠΙΤΡΟΠΗΣ
         της 6ης Αυγούστου 2020
         για την τροποποίηση του παραρτήματος I της απόφασης 2009/177/ΕΚ αναφορικά με το καθεστώς της επαρχίας Åland στη Φινλανδία όσον αφορά πρόγραμμα επιτήρησης για την ιογενή αιμορραγική σηψαιμία (ΙΑΣ), της Εσθονίας όσον αφορά πρόγραμμα επιτήρησης και εξάλειψης για την ιογενή αιμορραγική σηψαιμία (ΙΑΣ) και τη λοιμώδη αιματοποιητική νέκρωση (ΛΑΝ), της Κροατίας για τη λοίμωξη του κυπρίνου Koi από ερπητοϊό (νόσος KHV) και ορισμένων περιοχών του Ηνωμένου Βασιλείου για τη λοίμωξη από Bonamia ostreae
         
         
            
               [κοινοποιηθείσα υπό τον αριθμό C(2020) 5303]
            
         
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2006/88/ΕΚ του Συμβουλίου, της 24ης Οκτωβρίου 2006, σχετικά με τις απαιτήσεις υγειονομικού ελέγχου για τα ζώα υδατοκαλλιέργειας και τα προϊόντα τους και σχετικά με την πρόληψη και την καταπολέμηση ορισμένων ασθενειών των υδρόβιων ζώων (1), και ιδίως το άρθρο 44 παράγραφοι 1 και 2 και το άρθρο 53 παράγραφος 3, σε συνδυασμό με το άρθρο 131 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας (2),
         Εκτιμώντας τα ακόλουθα:
         
                     (1)
                  
                  
                     Στο παράρτημα I της απόφασης 2009/177/ΕΚ της Επιτροπής (3) παρατίθεται ο κατάλογος των κρατών μελών, ζωνών και διαμερισμάτων που υπόκεινται σε εγκεκριμένα προγράμματα επιτήρησης ή εξάλειψης ή έχουν χαρακτηριστεί απαλλαγμένα από ορισμένες ασθένειες που απαριθμούνται στο μέρος II του παραρτήματος IV της οδηγίας 2006/88/ΕΚ.
                  
               
                     (2)
                  
                  
                     Η αρμόδια αρχή της Φινλανδίας ενημέρωσε την Επιτροπή ότι ολοκλήρωσε όλα τα μέτρα εξάλειψης στο πλαίσιο του εν εξελίξει προγράμματός της για την ιογενή αιμορραγική σηψαιμία (ΙΑΣ) στην επαρχία Åland και κίνησε τα επακόλουθα μέτρα επιτήρησης ώστε η εν λόγω περιοχή να χαρακτηριστεί απαλλαγμένη από ασθένειες. Ως εκ τούτου, η επαρχία Åland θα πρέπει να διαγραφεί από το μέρος Β του παραρτήματος I της απόφασης 2009/177/ΕΚ και θα πρέπει πλέον να περιληφθεί στο μέρος Α του εν λόγω παραρτήματος ως υποκείμενη σε εγκεκριμένο πρόγραμμα επιτήρησης.
                  
               
                     (3)
                  
                  
                     Η αρμόδια αρχή της Εσθονίας υπέβαλε προς έγκριση στην Επιτροπή ένα πρόγραμμα επιτήρησης και εξάλειψης για την ΙΑΣ και τη λοιμώδη αιματοποιητική νέκρωση (ΛΑΝ) και ζήτησε να περιληφθούν στο παράρτημα I της απόφασης 2009/177/ΕΚ οι περιοχές που υπόκεινται στο εν λόγω πρόγραμμα.
                  
               
                     (4)
                  
                  
                     Η περιοχή στην Εσθονία που υπόκειται σε μέτρα επιτήρησης όσον αφορά την ΙΑΣ και τη ΛΑΝ θα πρέπει να περιληφθεί στο μέρος Α του παραρτήματος I της απόφασης 2009/177/ΕΚ, ενώ ένα διαμέρισμα που έχει μολυνθεί από ΛΑΝ και υπόκειται στα μέτρα εξάλειψης της εν λόγω ασθένειας θα πρέπει να καταχωριστεί στο μέρος Β του παραρτήματος I της απόφασης 2009/177/ΕΚ.
                  
               
                     (5)
                  
                  
                     Το μεγαλύτερο μέρος της επικράτειας της Κροατίας περιλαμβάνεται στο μέρος Γ του παραρτήματος I της απόφασης 2009/177/ΕΚ ως περιοχή απαλλαγμένη από τη λοίμωξη του κυπρίνου Koi από ερπητοϊό (νόσος KHV). Η αρμόδια αρχή της Κροατίας ενημέρωσε την Επιτροπή σχετικά με την ύπαρξη διάφορων εστιών της νόσου KHV εντός της γεωγραφικής περιοχής που περιλαμβάνεται επί του παρόντος στο μέρος Γ και επισήμανε ότι το εν λόγω καθεστώς απαλλαγής από τη νόσο KHV θα πρέπει να ανακληθεί. Ως εκ τούτου, η Κροατία θα πρέπει να διαγραφεί από τον κατάλογο αυτόν.
                  
               
                     (6)
                  
                  
                     Σύμφωνα με το άρθρο 127 παράγραφος 1 της συμφωνίας για την αποχώρηση του Ηνωμένου Βασιλείου της Μεγάλης Βρετανίας και της Βόρειας Ιρλανδίας από την Ευρωπαϊκή Ένωση και την Ευρωπαϊκή Κοινότητα Ατομικής Ενέργειας, το δίκαιο της Ένωσης εφαρμόζεται για το Ηνωμένο Βασίλειο και εντός αυτού κατά τη διάρκεια της μεταβατικής περιόδου που προβλέπεται στην εν λόγω συμφωνία. Η μεταβατική αυτή περίοδος λήγει στις 31 Δεκεμβρίου 2020.
                  
               
                     (7)
                  
                  
                     Η αρμόδια αρχή του Ηνωμένου Βασιλείου ενημέρωσε την Επιτροπή σχετικά με την ύπαρξη διάφορων εστιών Bonamia ostreae στην επικράτειά του, μεταξύ άλλων σε περιοχές που περιλαμβάνονται επί του παρόντος στο μέρος Γ του παραρτήματος I της απόφασης 2009/177/ΕΚ ως περιοχές που έχουν δηλωθεί ως απαλλαγμένες από την εν λόγω ασθένεια, και επισήμανε ότι θα πρέπει να ανακληθεί το καθεστώς απαλλαγής από Bonamia ostreae για τις περιοχές αυτές. Ως εκ τούτου, οι εν λόγω περιοχές θα πρέπει να διαγραφούν από τον κατάλογο αυτόν.
                  
               
                     (8)
                  
                  
                     Επομένως, το παράρτημα I της απόφασης 2009/177/ΕΚ θα πρέπει να τροποποιηθεί αναλόγως.
                  
               
                     (9)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο μέρος Α του παραρτήματος I της απόφασης 2009/177/ΕΚ, στον πίνακα, οι σειρές για τη λοιμώδη αιμορραγική σηψαιμία (ΛΑΣ) και τη λοιμώδη αιματοποιητική νέκρωση (ΛΑΝ) αντικαθίστανται από το ακόλουθο κείμενο:
            
               
                           Ασθένεια
                        
                        
                           Κράτος μέλος
                        
                        
                           Κωδικός ISO
                        
                        
                           Γεωγραφική οριοθέτηση της περιοχής που υπάγεται σε πρόγραμμα επιτήρησης (κράτος μέλος, ζώνες ή διαμερίσματα)
                        
                     
                           «Ιογενής αιμορραγική σηψαιμία (ΙΑΣ)
                        
                        
                           Εσθονία
                        
                        
                           EE
                        
                        
                           Σύνολο της επικράτειας
                        
                     
                           Φινλανδία
                        
                        
                           FI
                        
                        
                           Η περιφέρεια Åland
                        
                     
                           Λοιμώδης αιματοποιητική νέκρωση (ΛΑΝ)
                        
                        
                           Εσθονία
                        
                        
                           EE
                        
                        
                           Ολόκληρη η επικράτεια εκτός από το διαμέρισμα που περιλαμβάνει την ιχθυοκαλλιέργεια Neli Elementi OÜ (αριθ. έγκρισης 05/VV/KK01)».
                        
                     
         
         
            Άρθρο 2
            Το μέρος B του παραρτήματος I της απόφασης 2009/177/ΕΚ τροποποιείται ως εξής:
            
                        1)
                     
                     
                        Η καταχώριση για τη Φινλανδία διαγράφεται από τη σειρά για την ιογενή αιμορραγική σηψαιμία (ΙΑΣ)·
                     
                  
                        2)
                     
                     
                        Η σειρά για τη λοιμώδη αιματοποιητική νέκρωση (ΛΑΝ) αντικαθίσταται από το ακόλουθο κείμενο:
                        
                                    Ασθένεια
                                 
                                 
                                    Κράτος μέλος
                                 
                                 
                                    Κωδικός ISO
                                 
                                 
                                    Γεωγραφική οριοθέτηση της περιοχής που υπάγεται σε πρόγραμμα εξάλειψης (κράτος μέλος, ζώνες ή διαμερίσματα)
                                 
                              
                                    «Λοιμώδης αιματοποιητική νέκρωση (ΛΑΝ)
                                 
                                 
                                    Εσθονία
                                 
                                 
                                    EE
                                 
                                 
                                    Το διαμέρισμα που περιλαμβάνει την ιχθυοκαλλιέργεια Neli Elementi OÜ (αριθ. έγκρισης 05/VV/KK01)».
                                 
                              
                  
         
            Άρθρο 3
            Στο μέρος Γ του παραρτήματος I της απόφασης 2009/177/ΕΚ, η καταχώριση για την Κροατία διαγράφεται από τη σειρά για τη λοίμωξη του κυπρίνου Koi από ερπητοϊό (νόσος KHV).
         
         
            Άρθρο 4
            Στο μέρος Γ του παραρτήματος I της απόφασης 2009/177/ΕΚ, στη σειρά «Μόλυνση από Bonamia ostreae», η καταχώριση για το Ηνωμένο Βασίλειο, στη στήλη με τίτλο «Γεωγραφική οριοθέτηση της περιοχής απαλλαγμένης από ασθένειες (κράτος μέλος, ζώνες ή διαμερίσματα)», τροποποιείται ως εξής:
            
                        (1)
                     
                     
                        Προστίθεται η ακόλουθη εξαίρεση ως σημείο 7 για τη Μεγάλη Βρετανία: «το Dornoch Firth, την περιοχή των παλιρροϊκών υδάτων δυτικά της νοητής γραμμής που εκτείνεται ανάμεσα στα σημεία NH808873 και NH835857 (σειρά Ordnance Survey Landranger 1:50 000) έως τη μέση ανώτερη στάθμη της θάλασσας·»
                     
                  
                        (2)
                     
                     
                        Προστίθεται η ακόλουθη εξαίρεση ως σημείο 8 για τη Μεγάλη Βρετανία: «τα Lynn of Lorn, Loch Creran και Loch Etive, την περιοχή των θαλάσσιων υδάτων νοτιοανατολικά της νήσου Lismore, η οποία περιέχεται εντός κύκλου ακτίνας 7 258 μέτρων από το σημείο NM873391 (σειρά Ordnance Survey Landranger 1:50 000) και περιλαμβάνει τα παλιρροϊκά ύδατα Loch Etive και Loch Creran έως τη μέση ανώτερη στάθμη της θάλασσας.»·
                     
                  
                        (3)
                     
                     
                        Διαγράφεται το ακόλουθο κείμενο: «Η παράκτια ζώνη των διαμερισμάτων της νήσου Jersey: η ζώνη συνίσταται από την παλιρροιακή και άμεση περιοχή της ακτής μεταξύ της μέσης ανώτερης σήμανσης της στάθμης της θάλασσας επί της νήσου Jersey και νοητής γραμμής σε απόσταση τριών ναυτικών μιλίων από τη μέση κατώτερη σήμανση της στάθμης της θάλασσας της νήσου Jersey. Η περιοχή ευρίσκεται στο νορμανδοβρετανικό κόλπο, στη νότια πλευρά του πορθμού του Καλαί.».
                     
                  
         
            Άρθρο 5
            Η παρούσα απόφαση απευθύνεται στα κράτη μέλη.
         
         
            Βρυξέλλες, 6 Αυγούστου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 328 της 24.11.2006, σ. 14.
         
            (2)  ΕΕ L 29 της 31.1.2020, σ. 7.
         
            (3)  Απόφαση 2009/177/ΕΚ της Επιτροπής, της 31ης Οκτωβρίου 2008, για την εφαρμογή της οδηγίας 2006/88/ΕΚ του Συμβουλίου όσον αφορά το πρόγραμμα επιτήρησης και εξάλειψης και τον χαρακτηρισμό κρατών μελών, ζωνών και διαμερισμάτων ως απαλλαγμένων από ασθένειες (ΕΕ L 63 της 7.3.2009, σ. 15).